CELEX: 62007FN0120
Language: fi
Date: 2007-10-22 00:00:00
Title: Asia F-120/07: Kanne 22.10.2007 — Strack v. komissio

22.12.2007   
            
            
               FI
            
            
               Euroopan unionin virallinen lehti
            
            
               C 315/50
            
         Kanne 22.10.2007 — Strack v. komissio
   (Asia F-120/07)
   (2007/C 315/95)
   Oikeudenkäyntikieli: saksa
   Asianosaiset
   
      Kantaja: Guido Strack (Köln, Saksa) (edustaja: Rechtsanwalt H. Tettenborn)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               Euroopan yhteisöjen komission 30.5.2005, 25.10.2005, 15.3.2007 ja 20.7.2007 tekemät päätökset on kumottava niiltä osin kuin niissä rajoitetaan kantajan vuonna 2004 pitämättä jättäneen vuosiloman siirtäminen seuraavalle vuodelle 12 päivään ja hänelle palvelussuhteen päättyessä maksettavaa korvausta rajoitetaan vastaavasti
            
         
               —
            
            
               Euroopan yhteisöjen komissio on velvoitettava maksamaan kantajalle taloudellinen korvaus 26,5 päivästä pitämätöntä, vielä korvaamatta olevaa vuosilomaa laskettuna henkilöstösääntöjen liitteen V 4 artiklan 2 kohdan mukaisesti ja 1.4.2005 alkaen viivästyskorkoa, joka on Euroopan keskuspankin perusrahoitusoperaation korko kyseessä olevalta ajanjaksolta korotettuna 2 prosenttiyksiköllä
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vetoaa kanteensa perusteena henkilöstösääntöjen liitteen V 4 artiklan 1 ja 2 kohdan rikkomiseen ja vastaajan hallinnollisiin tiedotteisiin N:o 66–2002. Niiden mukaan hänellä olisi oikeus vastaajan riitautetuilla päätöksillä evättyyn vuoden 2004 vuosiloman täyteen siirtämiseen vuodelle 2005, koska hän ei ole työstä johtuvista syistä pitänyt vuoden 2004 vuosilomaansa vuoden loppuun mennessä. Syynä on nimittäin ollut vastaajan tällä välin ammattitaudiksi tunnustama sairaus.
   Kantaja esittää edelleen, että lisäksi tehty vahingonkorvausvaatimus perustuu siihen, että vastaaja on säännösten vastaisesti jättänyt henkilöstösääntöjen liitteen V 4 artiklan 2 kohdan mukaisen korvauksen maksamatta kantajan palvelussuhteen päättyessä.